**Mór Városi Önkormányzat Képviselő-testületének**

**34/2024. (I.31.) határozata**

**a Mór 2570/2 hrsz-ú ingatlanon létesített 4 db parkoló és a Mór 2575 hrsz-ú közterület forgalmi rendjének szabályozása tárgyában**

Mór Városi Önkormányzat Képviselő-testülete – mint a helyi közutak kezelője – a Mór 2570/2 hrsz-ú ingatlanon létesített 4 db parkoló és a Mór 2575 hrsz-ú közterület forgalmi rendjét az alábbiak szerint szabályozza.

- A Mór 2570/2 hrsz-ú ingatlanon megépített 4 db parkolót közforgalom elől elzártként üzemelteti.

- A Mór 2575 hrsz-ú közterületen a Mór 2570/2 hrsz-ú ingatlannal közös telekhatárnál a befelé közlekedőkre vonatkozóan „Mindkét irányból behajtani tilos!” táblát „Kivéve engedéllyel” kiegészítő táblával kell kihelyezni.

- A Mór 2575 hrsz-ú közterületen az ÁFÉSZ által megépített parkolóhoz vezető út csatlakozása után a befelé közlekedőkre vonatkozóan „Megállni tilos” táblát és „Elsőbbség a szembejövő forgalommal szemben” táblát kell kihelyezni.

- A Mór 2575 hrsz-ú közterületen a nyilvános WC-nél a kifelé közlekedőkre vonatkozóan „A szembejövő forgalom elsőbbsége” táblát kell kihelyezni.

- A Mór 2575 hrsz-ú közterületen a nyilvános WC-nél kihelyezett befelé közlekedőkre vonatkozó „Elsőbbség a szembejövő forgalommal szemben" táblát az utca elejére (patikához) át kell helyezni.

A Képviselő-testület egyúttal felkéri a Jegyzőt, hogy a táblák kihelyezéséről és áthelyezéséről gondoskodjon.

Határidő: 2024.02.29.

Felelős: jegyző ( Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző